Handrem 2007 Gypsey Romany - Forum Topic
Total Views: 82 947 973
Forums / 3. Technical Advice / Handrem 2007 Gypsey Romany
06 Jan 2020 @ 13:40:28 pm
Ek het onlangs 'n 2007 Gypsey Romany gekoop by Leisureland, Bellville. So vind ek uit na 'n ruk dat die handrem stop nie die wa agtertoe nie. M.a.w. as dit teen 'n opdraende staan loop die wag agtertoe, selfs met die handrem op. Handelaar sê dit moet so wees - is so ontwerp.
Nou verstaan ek nie hoe dit moontlik is nie. Ons ou wa het 'n handrem wat in beide rigtings werk. Wat is die nut as dit net 1-rigting werk?
06 Jan 2020 @ 14:05:47 pm
So ontwerp dat jy agteruit kan stoot.
06 Jan 2020 @ 15:59:40 pm
Het toevallig hom Saterdag gebruik op die Classique werk hy agteruit as jy hom optrek en hy is af gehak.
Dalk is joune nog ou generasie en soos Flip sê.
06 Jan 2020 @ 17:04:22 pm
Jaques, My 1984 Sprite se rem het netso gewerk en ek het dit tot my voordeel gebruik. As jy die handrem optrek en jy swaai die disselboom links en regs, “stap” die karvaan agteruit. Dit was baie nuttig vir ons stoor-opset. Ek het eenmaal amper die karavaan agteruit oor ‘n afgrond laat loop omdat ek toe onbewus was die handrem werk nie agteruit nie. Net die vinnige bykom van twee groot manne het die ramp gekeer.
Ons huidige karavaan se rem doen ook sy werk agteruit terwyl jy wel ook agteruit kan stoot. Ek moet nog probeer uitwerk hoe die ding aanmekaargesit is.
06 Jan 2020 @ 21:19:47 pm
Dankie vir die terugvoer. Ek dink ek verstaan. Maar wonder hoekom my vorige karavaan 1982 Fleetline wanneer gehaak kon terug stoot sonder probleem en die handrem het beide rigtings gewerk wanneer afgehaak.
Fred ek het self amper die Romany verloor op 'n afdraende agteruit omdat ek nie bewus was van die storie nie.
07 Jan 2020 @ 08:07:43 am
Die handrem moet werk as die karavaan agteruit loop. Dit neem egter minder as 'n meter se terugloop voordat dit inskop weens die terugstoot stelsel. Daar moet 'n paar dinge reg wees om seker te maak jou handrem werk na agter toe.
Die rem verstelling op elke wiel by die rem skoene moet reg wees.
Die afstande op die rem lyn tussen die onderskeie onder dele veral by die handrem hefboom moet reg wees.
Dan moet jy daai handrem op trek dat die hefboom bykans regop na bo staan.
So behoort die rem na agter te werk.
Dit is info wat op die forum op 'n vorige bespreking geplaas is.